b"\n_START_ARTICLE_\nMuseu Arxiu Municipal de Cabrils\n_START_SECTION_\nHist\xc3\xb2ria\n_START_PARAGRAPH_\nEl 1980 un grup de ve\xc3\xafns de Cabrils amants de la hist\xc3\xb2ria i del patrimoni van plantejar la necessitat de crear un museu local a Cabrils. Entre els proponents es trobaven Oriol Ravent\xc3\xb3s, Antoni Campos, Ferran Jaum\xc3\xa0, Jaume Tolr\xc3\xa0 i Jaume Altafulla. No fou fins als 1983 quan la proposta va comen\xc3\xa7ar a agafar forma i van implicar al llavors regidor de cultura, Ricard Mart\xc3\xadnez Roura. L'Ajuntament municipal va atendre les peticions dels ve\xc3\xafns i un any despr\xc3\xa9s es va inaugurar el Museu Municipal de Cal \xc3\x80rra, al Carrer Ac\xc3\xa0cies, 4. Per diversos problemes el museu va anar ocupant diverses seus, tot i sense parar l'activitat cultural._NEWLINE_L'any 2010 van comen\xc3\xa7ar les obres de rehabilitaci\xc3\xb3 de Can Ventura del Vi. Les obres d'habilitaci\xc3\xb3 del nou edifici es van finan\xc3\xa7ar amb diners del Fons Estatal d'Inversi\xc3\xb3 Local. Es va reformar la planta baixa, el pis i es va incorporar un ascensor a la finca, per eliminar les barreres arquitect\xc3\xb2niques._NEWLINE_La nova seu del museu es va inaugurar el 22 de gener de 2011.\n_START_SECTION_\nObjectius\n_START_PARAGRAPH_\nEls objectius del museu s\xc3\xb3n l'estudi, conservaci\xc3\xb3, documentaci\xc3\xb3, restauraci\xc3\xb3, exposici\xc3\xb3, difusi\xc3\xb3, foment i pedagogia del patrimoni arqueol\xc3\xb2gic, etnogr\xc3\xa0fic, geol\xc3\xb2gic, bot\xc3\xa0nic, faun\xc3\xadstic, hist\xc3\xb2ric i cultural de Cabrils. Pel que fa a l'arxiu, els seus objectius s\xc3\xb3n la conservaci\xc3\xb3, catalogaci\xc3\xb3, l'estudi i difusi\xc3\xb3 de tots aquells materials gr\xc3\xa0fics i documentals que siguin d'inter\xc3\xa8s hist\xc3\xb2ric local."